**«Աննաբելլի անեծքը։ Չարի ծնունդը»** (անգլ.՝ Annabelle:Creation), ռեժիսոր Դեվիդ Ֆ. Սանդբերգի և սցենարիստ Գերի Դոբերմանի ամերիկյան սարսափ ֆիլմ, «Աննաբելլ» ֆիլմի շարունակությունը։ Ֆիլմի պրեմիերան տեղի է ունեցել 2017 թվականի օգոստոսի 10-ին։ Ֆիլմում նկարահանվել են՝ Սթեֆանի Սիգմանը, Թալիտա Բեյթմանը, Էնթոնի Լապալյան և Միրանդա Օտտոն։ Ֆիլմը մոլեգին տիկնիկ Աննաբելլի մասին է։

Քննադատները հիմնականում դրականորեն են արձագանքել ֆիլմի մասին։ Նրանք բարձր են գնահատել մթնոլորտը ու դերասանական խաղը` այն նախորդ ֆիլմի համեմատ ավելի լավն են համարել։

Սյուժե
------

1943 թվականին տիկնիկավար Սեմուել Մալինսը և նրա կինը՝ Էսթերը ողբում են իրենց հնգամյա աղջկա՝ Աննաբելլի (Բի) կորստի պատճառով, ով մահացել է ավտովթարի ժամանակ։ Անծանոթ մի արարած, որին ծնողները վստահում են, համոզում է ծնողներին թույլ տալ, որ նա իրենց աղջկա հոգին փոխանցի Սեմուելի ստեղծած ճենապակյա տիկնիկի մեջ։ Շուտով նրանց երջանկությունը վերածվում է տանջանքների, երբ Մալինսները հասկանում են, որ ենթարկվել են դևին, ով զոհ է փնտրում։ Նրանք տեղափոխում են տիկնիկը Աննաբելլի սենյակ և կողպում են այն պահարանի մեջ, որի ներսում սոսնձված են թերթեր աստվածաշնչյան գրքից, մինչև քահանա կվարձեին` տունն օրհնելու համար։

Տասներկու տարի անց, 1955 թվականին, Մալինսները բացում են իրենց տունը, որպեսզի ապաստարան տան մնացած՝ քույր Շառլոտայի և վեց աղջիկներին, ովքեր անօթևան էին մնացել մանկատան փակվելու պատճառով։ Առաջին գիշերը, որբ աղջիկներից մեկը՝ պոլիոմիելիտով հաշմանդամ Ջենիսը, արթնանում և հասնում է Աննաբելլի սենյակ, որը առեղծվածային կերպով բացվել էր։ Նա գտնում է Աննաբելլի պահարանի բանալին և բացում այն, ակամայից ազատելով դևին, որը սկսում է ահաբեկել աղջիկներին, հատուկ հետքրքրություն ցուցաբերելով Ջենիսի հանդեպ։

Երկրորդ գիշերը, դևը շարունակում է տանջել Ջենիսին, ով փորձում է փախչել ամբարձիչ սայլակով։ Դևը Ջենիսին ծանր վնասվածքներ էր հացրել, երբ նրան բռնել և նետել էր երկրորդ հարկից։ Հաջորդ օրը, Ջենիսը, արդեն սայլակին գամված, ինչ-որ կերպ տեղափոխել էր ցախատուն։ Դևը, ընդունում է Աննաբելլի կերպարանքը` հաջողությամբ տիրանալով Ջենիսին։ Որբուկներից մեկ ուրիշը` Ջենիսի լավագույն ընկերուհի Լինդան, փոփոխություններ է նկատում նրա պահելաձևի մեջ և խոստովանում է Սեմուելին, որ Ջենիսը թափանցել է Աննաբելլի սենյակ և դրանից երկու գիշեր առաջ այնտեղ տիկնիկ է գտել։

Քույր Շառլոտան խոսում է այլանդակված Էսթերի հետ, ով գամված էր իր ննջարանին, և ով կորցրել էր իր ձախ աչքը տասներկու տարի առաջ, դևի հետ իր առաջին հանդիպման ժամանակ։ Էսթերը քրմուհուն պատմում է ամբողջ ճշմարտությունը տիկնիկի և տան ուրվականների մասին։ Քույր Շառլոտան սկսում է ավելի ու ավելի անհանգստանալ այն բանի համար, որ դևը կարող է ծաղր ու ծանակի ենթարկելոց չարչարել նաև մյուս որբ աղջիկներին։

Երբ Մալինսերը դաժանորեն սպանվում են, դևը հարձակվում է քույր Շառլոտայի վրա, երբ նա փորձում է տնից փախցնել աղջիկներին։ Դիվանման Ջենիսը շարունակում է հետապնդել Լինդային, ով թաքնվում է Աննաբելլի սենյակում։ Քույր Շառլոտան վերադառնում է, որպեսզի խոչընդոտի Ջենիսին և նրան և տիկնիկին փակում է պահարանում։ Հաջորդ օրը ժամանում է ոստիկանությունը` տունը և մոտակայքը խուզարկելու համար, ինչի արդյունքում ննջարանի պահարանի տիկնիկին է գտնում միայն, բայց դա չէր կարող ապացույց ծառայել։ Ջենիսը փախել էր պահարանի պատի անցքով, հետագայում տեղափոխվելով Սանտա Մոնիկայում գտնվող մանկատներից մեկը։ Նա մանկատնից դուրս է գալիս Աննաբելլ անունով և ապրում է Հիգինսների ընտանիքում։

Տասներկու տարի անց, 1967 թվականին, Աննաբելլն իր ընկերոջ հետ միասին դառնում է սատանայական պաշտամունքի աշակերտ։ Մի անգամ գիշերը, նրանք սպանում են իրենց խորթ ծնողներին նրանց ննջարանում, ինչը գրավում է մոտակա հարևանների ուշադրությունը, իսկ հետագայում շարունակվում են «Աննաբելլի անեծքը» օրիգինալ ֆիլմի իրադարձությունները։

Առաջին տեսարանում, տիտրերից հետո, ցույց են տալիս Աննաբելլ տիկնիկին, որն անշարժ նստած է պահարանի մեջ, մինչև այն պահը, երբ նա հանկարծակի և անբացատրելի կերպով պտտում է իր գլուխը և մինչև այդ տեսարանի ավարտը նայում է հանդիսատեսին։

Տիտրերից հետո երկրորդ տեսարանում իրադարձությունները տեղի են ունենում Ռումինիայում 1952 թվականին։ Վալակ անունով քրմուհի-դևը, (ում հանդիսատեսը ճանաչում է «Անեծքը 2» ֆիլմից), կանգնած է վանքի դահլիճի մոմերի մեջ։

Դերերում
--------

* Սթեֆանի Սիգման - քույր Շառլոտա
* Թալիտա Բեյթման - Ջենիս
* Լուլու Ուիլսոն - Լինդա
* Ֆիլիպա Քուլհարդ - Նենսի
* Գրեյս Ֆուլթոն - Քերոլ
* Լու Լու Սաֆրան - Թիրնի
* Թայլեր Բակ - Քեյթ
* Սամարա Լի - Աննաբելլ «Բի» Մալինս
* Էնտոնի Լապալյա - Սեմուել Մալինս
* Միրանդա Օտտո - Էսթեր Մալինս
* Ալիսիա Վելա Բեյլի - տիկին Մալինս
* Մարկ Բրեմհոլ - Մեսսիի հայրը
* Ադամ Բարթլի - Ֆուլեր
* Թայլեր Ջոնսոն - քահանա
* Լոթա Լոսթեն - որդեգրման ագենտ
* Ջոզեֆ Բիշարա - Աննաբելլ դևը
* Բրայան Խաու - Փիթ Հիգինս
* Քերի Օմելի - Շարոն Հիգինս
* Թերեզա Լինն Օթուլ - Ջենիս / Աննաբելլ Հիգինս
* Աննաբելլ Վոլիս - Միա
* Ուորդ Հորթոն - Ջոն Ֆորմ
* Բոնի Արոնս - Վալակ

Արտադրություն
-------------

### Զարգացում

2015 թվականի հոկտեմբերին հաստատվեց, որ «Աննաբելլ» ֆիլմի երկրորդ մասը արդեն արտադրության ընթացքում է։ Դևիդ Սանդբերգը փոխարինեց Ջոն Լեոնեթիին որպես ֆիլմի երկրորդ մասի ռեժիսոր, 2016 թվականի մարտին։ Նա իր մասին ասել է, որ ինքը ֆրանշիզայի երկրպագու է, հատկապես առաջին ֆիլմի, քանի որ այն «ավելի դասական և *օլդսքուլ* սարսափ էր բոլոր առումներով»։ Առաջին ֆիլմի սցենարիստ՝ Գերի Դոբերմանը, կրկին անցավ սցենարը գրելուն։ 2017 թվականի մարտին, Սանդբերգն ասաց, որ ֆիլմը կլինի Աննաբելլ օրիգինալ ֆիլմի պրիկվելը «Աննաբելլի անեծքը։ Չարի ծնունդը» անվամբ։

Սանդբերգը ֆիլմում օգտագործել է Սինեմասկոպ-կինեմատոգրաֆիան, ինչի շնորհիվ ստացվել է հիանալի արդյունք, և դարձել է մեծ ոգեշնչում ֆիլմի համար։ Նա հուսադրվել է լարվածության և անհանգստության վրա, ի տարբերություն կանխատեսելի և վախենալի ցատկերի։ Ի տարբերություն «Եվ հանգչում է լույսը» իր դեբյուտային ֆիլմի, որտեղ մանրամասնորեն մտածված էր յուրաքանչյուր տեսարան, Սանդբերգը այս ֆիլմում փորձում էր դասավորել տեսարանները հենց նկարահանման ժամանակ։

Սանդբերգը մեղմացրել է Աննաբելլի հատկությունները, նրան առավել ճշմարտանման դարձնելու համար։ Նա դժվար նկարահանումներ է ունեցել տիկնիկի հետ, քանի որ այն անշարժ է, և նա պետք է օգտագործի նաև ուրիշ օբյեկտներ, ինչպես օրինակ՝ թուղթը, նրան շարժվել ստիպելու համար։ Նրա հայր Ռոբերտը եղել է ֆիլմի խորհրդատու։

Սանդբերգը ֆիլմի երաժշտական ձևավորման համար օգտագործել է հանգստացնող երաժշտություն. ։ Նա հենվում էր լարվածության և անհանգստության վրա, ի տարբերություն կանխատեսելի և էժանագին վախեցնող թռիչքների։ Ի տարբերություն նրա դեբյուտային « Եվ հանգում է լույսը» ֆիլմի, որում նախապես մանրամասն մտածված է յուրաքանչյուր տեսարան, Սանդբերգը այս ֆիլմին մոտեցել է այլ կերպ, «նա ոգեշնչված էր նկարահանումների ժամանակ ամեն պահը հաստատելու» հնարավորությունից։

Սանդբերգը մեղմել է Անաբելի որոշ առանձնահատկությունները, որպեսզի այն ավելի ճշմարտանման կերպար դառնա, որպես մանկական խաղալիք, որն ունի լիքը թուշիկներ։ Նա տիկնիկի հետ բարդ նկարահանումներ է կատարել, քանի որ օբյեկտն անշարժ էր, և նա պետք է կիրառեր այլ օբյեկտներ, այնպիսին, ինչպես տերևն է, որպեսզի ստիպեր շարժվել։ Ռոբերտի հայրը եղել է ֆիլմի կոնսուլտանտ։

### Քասթինգ

2016 թվականի հունիսին, Թալիտա Բեյթմանը, Միրանդա Օտտոն և Սթեֆանի Սիգմանը հրավիրվել են դերասանական անձնակազմի քասթինգին։ Նրանք ասացին, որ արտադրության ամբողջ ընթացքում չէին զգում լարվածություն կամ վախ, իսկ Սանդբերգն նշել է, որ միակ խնդիրը նրանց աշխատանքի մեջ ժամանակի սակավությունն է, քանի որ դերասաններն անչափահաս էին և չէին կարող արտաժամյա աշխատել։ Թալիտայի եղբայր՝ Գեբրիել Բեյթմանը, խաղացել է Սանդբերգի «Եվ հանգչում է լույսը» ֆիլմում։

Էնտոնի Լապալյան համաձայնվել է նկարահանվել ֆիլմում այն բանից հետո, երբ նրա տասնչորսամյա աղջիկը լսել է նրա հեռախոսային զրույցը ֆիլմի նկարահանման մասին։ Նա նկարագրել է իր հերոսին ինչպես՝ «խորհրդավոր, լուռ, սակայն կոպիտ մարդ, ով ողբում է իր աղջկա կորուստը և իր կնոջ բուժական դեգեներացիան։ Փոքրիկ որբ երեխաները, ովքեր տեղափոխվում են կիսաավերակ տուն, վախենում են նրանից»։ Դերի մեջ մտնելու համար նա չէր շփվում դերասանուհիների հետ նկարահանման հարթակում։ Այնպես որ նկարահանումների ժամանակ, նրանք բնականաբար չեն շփվում միմյանց հետ։

Նկարահանումներ
--------------

Հիմնական նկարահանումները սկսվեցին 2016 թվականի հունիսի 27-ին Լոս Անջելեսում, Warner Bros. ստուդիայում, Բըրբանք և ավարտվեցին 2016 թվականի օգոստոսի 15-ին և ավարտվեցին 2016 թվականի օգոստոսի 15-ին։ Սանդբերգը որոշել է օգտագործել Steadicam և հետևել բոլոր նկարահանումներին, որպեսզի պահպանվի երկու «Անեծքների» մթնոլորտը։ Սանդբերգի խոսքերով, նա չի հավատում ուրվականներին, ասելով՝ «Ես իմ կյանքում չեմ զգացել ոչ մի գերբնական բան, սակայն ուզում եմ հավատալ»։

Երաժշտություն
-------------

2016 թվականի նոյեմբերի 23-ին, Բենջամին Ուոլֆիսչը վարձվել է ֆիլմի համար երաժշտություն հորինելու համար։ 2017 թվականի օգոստոսի 4-ին, WaterTower Music թողարկեց ֆիլմի սաունթրեքների ալբոմը։

Ռելիզ
-----

Ֆիլմն ի սկզբանե պետք է թողարկվեր 2017 թվականի մայիսի 19-ին։ Սակայն պրեմիերայի ամսաթիվը տեղփոխվել է 2017 թվականի օգոստոսի 11։ Ֆիլմի պրեմիերան ԱՄՆ-ում կայացավ 2017 թվականի հունիսի 19-ին Լոս Անջելեսի կինոփառատոնի ժամանակ։

### Քննադատների արձագանքներ

Ֆիլմը հիմնականում ստացել է դրական գնահատականներ (62 միավոր 100-ից Metacritic-ում և 67 % դրական արձագանքներ Rotten Tomatoes կայքէջում)։ Հիմնականում գովաբանել են հենց ռեժիսոր՝ Դևիդ Սանդբերգին։

The Hollywood Reporter հրատարակչությունը դրական գնահատեց Սանդբերգի կատարած ամբողջ աշխատանքը։ TheWrap բարձր է գնահատել ֆիլմն ու ռեժիսորին ասելով՝ «Ինչ-որ նոր բան այս ֆիլմում չկա։ Սա ստանդարտ սարսափ ֆիլմ է։ Սակայն ինչպես մաքուր ու պրոֆեսիոնալ է ամեն ինչ կազմակերպված ռեժիսորի գլխավորությամբ, ինչպես գեղեցիկ է դերասանական խաղը, այնպես էլ ֆիլմի ամբողջ մթնոլորտը»։ Variety նշել է «զոհերի համեստ քանակ»-ն է այս ֆիլմի պատմությունը։

Միջադեպեր
---------

Բրազիլիայում սեանսի հաճախորդուհիներից մեկը ֆիլմի դիտման ժամանակ սկսել է բղավել և տարօրինակ կերպով հազել, ինչի հետևանքով նրան վռնդել են սեանսից, քաշքշելով նրա ձեռքերից։ Դահլիճից դուրս, բրազիլուհին սկսեց խփել ինքն իրեն և տարօրինակ պահելաձև ցուցաբերեց։

| Տարեթիվ | Պարգև | Կատեգորիա | Անվանակարգ | Արդյունք |
| --- | --- | --- | --- | --- |
| 2017 | 18-րդ Ոսկե թրիլեր | Լավագույն սարսափ ֆիլմ | New Line Cinema  Buddha Jones | Առաջադրված
 |
|

Ծանոթագրություններ
------------------

1. ↑  Internet Movie Database — 1990.
2. ↑
3. 1 2 3 4  ČSFD (չեխերեն) — 2001.
4. ↑  Internet Movie Database — 1990.
5. ↑
6. ↑  «'Annabelle: Creation' Trailer Teaser Assembles a Killer Doll». *Collider* (ամերիկյան անգլերեն). 2017 թ․ մարտի 31. Վերցված է 2017 թ․ օգոստոսի 23-ին.
7. ↑  «Annabelle: Creation Is a Potent Prequel» (ամերիկյան անգլերեն). Վերցված է 2017 թ․ օգոստոսի 23-ին.
8. ↑  «Annabelle 2 is in the Works». *Slashfilm* (ամերիկյան անգլերեն). 2015 թ․ հոկտեմբերի 19. Վերցված է 2017 թ․ օգոստոսի 23-ին.
9. ↑  McNary, Dave (2016 թ․ մարտի 22). «'Annabelle 2' Draws 'Lights Out' Director David Sandberg». *Variety* (ամերիկյան անգլերեն). Վերցված է 2017 թ․ օգոստոսի 23-ին.
10. 1 2 3 4 5 6 7 8  Drew Taylor (2017 թ․ օգոստոսի 8). «David Sandberg on the Horror Inspiration Behind 'Annabelle: Creation'». Moviefone. Վերցված է 2017 թ․ օգոստոսի 23-ին.
11. ↑  «James Wan Gives Update on 'The Conjuring 3'». *EW.com* (ամերիկյան անգլերեն). 2017 թ․ օգոստոսի 7. Արխիվացված է օրիգինալից 2018 թ․ սեպտեմբերի 24-ին. Վերցված է 2017 թ․ օգոստոսի 23-ին.
12. ↑  «'Annabelle 2' Director Reveals Horror Sequel's Title». *The Hollywood Reporter* (անգլերեն). Վերցված է 2017 թ․ օգոստոսի 23-ին.
13. 1 2 3  «The horror film prodigy behind Lights Out and Annabelle: Creation». *South China Morning Post* (անգլերեն). Վերցված է 2017 թ․ օգոստոսի 23-ին.
14. 1 2 3  «'Annabelle: Creation' Director David F. Sandberg: The Horror News Network Interview - Horror News Network - Complete Coverage of all Things Horror!». *Horror News Network - Complete Coverage of all Things Horror!* (ամերիկյան անգլերեն). 2017 թ․ օգոստոսի 7. Վերցված է 2017 թ․ օգոստոսի 23-ին.
15. 1 2  «'Annabelle: Creation': The 'true' story of the evil doll star». amp.usatoday.com. Արխիվացված է օրիգինալից 2017 թ․ օգոստոսի 17-ին. Վերցված է 2017 թ․ օգոստոսի 23-ին.
16. 1 2  «Annabelle: Creation makers hired an actual exorcism expert | GamesRadar+». www.gamesradar.com. Վերցված է 2017 թ․ օգոստոսի 23-ին.
17. ↑  Kroll, Justin (2016 թ․ հունիսի 22). «'Spectre' Actress Stephanie Sigman to Star in 'Annabelle' Sequel (EXCLUSIVE)». *Variety* (ամերիկյան անգլերեն). Վերցված է 2017 թ․ օգոստոսի 23-ին.
18. ↑  Lincoln, Ross A. (2016 թ․ հունիսի 25). «Maggie Grace Joins Comedy Heist Pic 'Supercon'; Talitha Bateman Joins 'Annabelle 2'». *Deadline* (ամերիկյան անգլերեն). Վերցված է 2017 թ․ օգոստոսի 23-ին.
19. ↑  Service, Cindy Pearlman New York Times News. «Anthony LaPaglia coaxed into taking horror role in 'Creation'». *The Columbus Dispatch* (անգլերեն). Արխիվացված է օրիգինալից 2017 թ․ սեպտեմբերի 13-ին. Վերցված է 2017 թ․ օգոստոսի 23-ին.
20. ↑  «LaPaglia, Otto scare in new Annabelle film». 2017 թ․ օգոստոսի 8. Վերցված է 2017 թ․ օգոստոսի 23-ին.
21. ↑  «Even More Dolls On the Set of 'Annabelle 2' - Bloody Disgusting» (ամերիկյան անգլերեն). bloody-disgusting.com. Վերցված է 2017 թ․ օգոստոսի 23-ին.
22. ↑  «The Annabelle 2 cast expands as filming begins» (ամերիկյան անգլերեն). Վերցված է 2017 թ․ օգոստոսի 23-ին.
23. ↑  David F. Sandberg (2016 թ․ օգոստոսի 15). «That's a wrap on Annabelle 2! Thank you to the awesome cast and crew! In theaters May 2017.pic.twitter.com/latxKqfiJK». @ponysmasher. Վերցված է 2017 թ․ օգոստոսի 23-ին.
24. ↑  SUN MEDIA. «'Annabelle: Creation' director David F. Sandberg recounts his Hollywood horror story | Movies | Entertainment | Toronto Sun». m.torontosun.com. Վերցված է 2017 թ․ օգոստոսի 23-ին.
25. ↑  «Benjamin Wallfisch to Score 'Annabelle 2' | Film Music Reporter». Վերցված է 2017 թ․ օգոստոսի 23-ին.
26. ↑  «'Annabelle: Creation' Soundtrack Details | Film Music Reporter». Վերցված է 2017 թ․ օգոստոսի 23-ին.
27. ↑  «Annabelle: Creation» (անգլերեն). Վերցված է 2017 թ․ օգոստոսի 23-ին.
28. ↑  «Annabelle: Creation». Վերցված է 2017 թ․ օգոստոսի 23-ին.
29. ↑  D'Alessandro, Anthony (2017 թ․ օգոստոսի 13). «New Line's Dollhouse Of Dough: 'Annabelle: Creation' Opening To $35M – Sunday Update». *Deadline* (ամերիկյան անգլերեն). Վերցված է 2017 թ․ օգոստոսի 23-ին.
30. ↑  «'Annabelle: Creation': Film Review | LAFF 2017». *The Hollywood Reporter* (անգլերեն). Վերցված է 2017 թ․ օգոստոսի 23-ին.
31. ↑  Debruge, Peter (2017 թ․ հունիսի 20). «Film Review: 'Annabelle: Creation'». *Variety* (ամերիկյան անգլերեն). Վերցված է 2017 թ․ օգոստոսի 23-ին.
32. ↑  «Красиво пугают! Критики о фильме «Проклятие Аннабель: Зарождение зла»» (ռուսերեն). se7en.ws. Վերցված է 2017 թ․ օգոստոսի 23-ին.
33. ↑  «'Annabelle: Creation' [Review]». *The Playlist* (ամերիկյան անգլերեն). 2017 թ․ օգոստոսի 7. Վերցված է 2017 թ․ օգոստոսի 23-ին.
34. ↑  «В Бразилии девушке вызвали "скорую помощь" после просмотра фильма ужасов». *Актуальные новости - периодическое издание о событиях в мире* (ռուսերեն). Վերցված է 2017 թ․ օգոստոսի 23-ին.
35. ↑  «"Вселился демон": Жительница Бразилии впала в истерику после просмотра хоррора "Проклятие Аннабель: Зарождение Зла"». *Территория новостей*. Վերցված է 2017 թ․ օգոստոսի 23-ին.
36. ↑  ««Проклятие Аннабель» провоцирует странное поведение людей по всему миру. Видео». ФильмПРО. Վերցված է 2017 թ․ օգոստոսի 23-ին.

Արտաքին հղումներ
----------------

* Официальный сайт(անգլ.)
* «Аннабель: Зарождение зла»(անգլ.) ֆիլմը *Box Office Mojo* կայքում
* Обзор фильма на сайте Variety (անգլ.)
* Обзор фильма на сайте The Hollywood Reporter (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աննաբելլի անեծքը։ Չարի ծնունդը» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |